pelvis | Health24
wat presies is ' n skewe pelvis, wat beteken dit? nadele? en nadele vir swangerskap? wat is die beste behandeling daarvoor? baie dankie!
'n Skewe pelvis kan beteken dat jou ruggraat effens verkrom is, dit kan dalk meer spanning op jou rug sit in laat swangerskap as die baba begin swaar word, maar behoort nie andersins die baba te laat beinvloed nie. Iemand met 'n abnormale pelvis sal dalk 'n keisersnit moet kry. Dit is baie keer aangebore en nie behandelbaar nie. As die ruggraat verkromming veroorsaak word deur spierspasma kan dit behandel word met fisioterapie Woord-Skatte Gemyn op Tsumeb: VOORREG VAN VERGIFNIS
Ons vergifnis is nie gebou op ons hoeveelheid trane of mooi hartseer gebede nie, maar op Jesus se volkome genoegsame middelaarskap.
Maar dit beteken nie sonde is ‘n ligte ou sakie nie. Met alle erns waarsku Johannes vir God se kinders om nie te sondig nie! Sonde is altyds iets skrikwekkends. Sonde is nooit nuttig nie. Sonde bring altyd net verwydering, verwyte en oneindige hartseer. Sonde steel ons vreugde. Geen kind van God voel gelukkig oor enige sonde van die verlede nie. Ons bly skaam en hartseer daaroor al weet ons dit vergewe. Sonde doen net skade en ons moet met alle mag daarvan weg te vlug. En tog kry ons hierdie heerlike troos... AS ... ja, as ons val is dit gelukkig nie die einde nie! Daar is iets soos vergifnis. Dis ‘n genade wat ons met dankbaarheid moet vervul en juis met alle mag moet laat stry teen sonde!
Genadetyd is altyd nou.
Wat môre gaan gebeur weet niemand nie. Moenie die Heilige Gees weerstaan as Hy met jou praat en jou van sonde oortuig nie.
Kind van God, Jesus het vir ons die heerlike voorreg van vergifnis verdien. Maak ruim gebruik daarvan. Moenie sonde vertroetel nie. Moenie met skuld en wanhoop rondloop wat jou uitmergel nie. Die duiwel wil God se kinders graag weghou van vergifnis af. Want solank ons skuldig voel het ons nie vreugde nie en kan ons ook nie bruikbaar wees nie. Hy gebruik ‘n tweeledige taktiek. Vir sommige maak hy wys : “Ag, jou sonde is nie so erg nie. Jy het nie vergifnis nodig nie. Almal maak maar so.” Met ander mense gebruik hy juis die teenoorgestelde taktiek (Satan werk altyd met uiterstes) Hy mislei hulle deur te suggereer : “Weet jy hierdie sonde van jou is te erg. Jy kan nie daarmee na Jesus gaan nie.” Satan sal als in sy vermoë doen om jou weg te hou van jou advokaat, jou Voorspraak, Jesus Christus. Daarom vlug na Hom! Al het jy nou net gesondig, moenie vir jouself sê : “Ek sal maar ‘n rukkie wag tot ek eers ‘n bietjie beter voel en dan met die Here praat nie.” Nee, gaan dadelik na Jesus. Gaan met hierdie belofte in jou hart... “As ons ons sondes bely - Hy is getrou en regverdig, Hy vergewe ons ons sondes en reinig ons van alle ongeregtigheid.” (1 Joh 1:9) Dis ‘n kosbare belofte en ‘n vreugdevolle voorreg wat Jesus vir ons beding het.
* Lees ook op hierdie Blog, PALEISPRINS IN OPLEIDING
geplaas deur Johannes de Koning om 11:44
Sleutelwoorde: Beloftes van God, Berou as gawe van God, Juridiese vergifnis, NOU - belangrikheid, Pitkos, Vaderlike vergifnis, Vergifnis